Гёпперт-Майер, Мария

Мари́я Гё́пперт-Ма́йер (; 1906ч июнь 28, Катовице, Герман империя — 1972ч, февраль 20, Сан-Диего, АКШ) — физик, физикага Нобель шаңналын алган үш херээжен улустуң бирээзи. 1963 чылда Ханс Йенсен-биле кады шаңналды үлежип алган.

АКШ-тың Национал эртемнер академиязының кежигүнү (1956).

 Намдары 
Мария Гёпперт-Майер – педиатр профессору Фридрих Гёпперт биле дыл болгаш литература башкызы Мария Гёпперттиң чаңгыс уруу. 1910 чылда Гёттингенче көже берген. Кара чажындан ол сургуулдар болгаш университет башкыларының чанынга өскен. Оларың аразында: Энрико Ферми, Вернер Гейзенберг, Поль Дирак база Вольфганг Паули. 1924 чылда университет кирип алган. Макс Борн, Джеймс Франк база Адольф Виндаустуң лекцияларын дыңнап чораан.

1930 чылда Джозеф Эдвард Майер-биле өгленип алган. Удатпаанда олар Америкаже көже бергеннер.

Гёпперт-Майер Американың хөй университеттеринге дыка үр халас ажылдап келген, чүге дизе Улуг депрессия үези база турган, өөнүң ээзи база ол-ла университеттерге ажылдап турган, ынчангаш төрелдерин киири турар деп баар дээн чылдагаан-биле. 1940 чылда өөнүң ээзи-биле «Статистическая механика» деп ном үндүрген.

Аргоннуң национал лабораториязы ажыттынган соонда 1946 чылда Гёпперт-Майерке аңаа чартык ставкага эртем ажылдакчызы кылдыр теоретиктиг физика талазы-биле ажылче чалаан. Аңаа ол Нобель шаңналы алган теориязын ажыткан.

Ол-ла үеде немец физик Ханс Йенсен оон аңгы боду база-ла ол-ла ажыдыышкынны кылган. 1955 чылда олар кады «Элементарная теория оболочечной модели ядра» деп ном бижээн. 

 Демдеглелдер 

 Литература 

 Храмов Ю. А. Гёпперт-Майер Мария (Goeppert Mayer) // Физики: Биографический справочник / Под ред. А. И. Ахиезера. — Изд. 2-е, испр. и дополн. — М.: Наука, 1983. — С. 80. — 400 с. — 200 000 экз. (в пер.)

 Шөлүглер 

 М. Гепперт-Майер. «Ядерные оболочки» // Успехи физических наук, том 82, выпуск 4, апрель 1964
 Информация с сайта Нобелевского комитета
 Биография Марии Гепперт-Майер
 Maria Goeppert-Mayer: La belleza de Göttingen
Аңгылал:Февральдың 20 мөчээн
Аңгылал:Алфавиттээн кижилер
Аңгылал:Июньнуң 28 төрүттүнген